Buat 1 alinea dalam bahasa Betawi dengan unsur argumentatif.

Dêngan dikumandanginnyè Proklamasi Kêmêrdèkaan Indonèsia padè 17 Agustus 1945 nyang mêrupakan puncak pêrjuangan bangsè Indonèsia, kaum wadon ngêrasè kêpanggil buat milu sêrtè bêrjuang ngêbèla amè mêrtahanin Nêgarè Kêsatuan Rèpublik Indonèsia nyang bêdasarkan Pancasila amè UUD 1945. Barêng-barêng dêngan kaum lanang, kaum wadon bêrjuang, baèk di garis bêlakang atau di garis dêpan mèdan pêrtêmpuran. Kêpèngènan kaum wadon buat milu bêrjuang mêrtahanin Nêgarè Kêsatuan Rèpublik Indonèsia ditêmpuh liwat bêrbagè macêm carè, baèk bêrjuang sêcarè pêrorangan nyang bêgabung dêngan laskar atau badan pêrjuangan kaum lanang atau bêgabung dêngan laskar atau badan pêrjuangan kaum wadon. Parè wadon nyang umurnyè masing rèlatip mudè êni, yakni 15–20 taun, dêngan sêmangêt nyang nyalè-nyalè amè sukarèla ngêgêlutin bidang pênugasan dapur umum, kêsèhatan, kurir, bahkan bêtêmpur di garis dêpan.